CHG เผยงบ Q2/58 กำไรเพิ่มขึ้น 20% หลังผู้ป่วยเข้ารักษาที่โรงพยาบาลเพิ่มขึ้น
CHG กำไร Q2/58 เพิ่มขึ้น 20% หลังผู้ป่วยเข้ารักษาที่โรงพยาบาลเพิ่มขึ้น โดยงบฯ Q2/58 กำไรสุทธิ 141.79 ล้านบาท เพิ่มขึ้น 20% จากปีก่อนที่มีกำไร 117.74 ล้านบาท ขณะที่ งวด 6 เดือนมีกำไร 275.06 ล้านบาท เพิ่มขึ้น 14% จากปีก่อนที่มีกำไร 241.32 ล้านบาท
11 ส.ค. 2558

บริษัท โรงพยาบาลจุฬารัตน์ จำกัด (มหาชน) หรือ CHG รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 141.79 ล้านบาท หรือมีกำไรสุทธิ 0.0129 บาทต่อหุ้น เพิ่มขึ้น 20% จากช่วงเดียวกันของปีก่อนที่มีกำไรสุทธิ 117.74 ล้านบาท หรือมีกำไรสุทธิ 0.0107 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 275.06 ล้านบาท หรือ 0.025 บาทต่อหุ้น เพิ่มขึ้น 14% จากช่วงเดียวกันของปีก่อนที่มีกำไรสุทธิ 241.32 ล้านบาท หรือ 0.0219 บาทต่อหุ้น
โดยผลการดำเนินงานดังกล่าวที่มีกำไรเพิ่มขึ้น เนื่องจากมีรายได้จากกลุ่มผู้ป่วยทั่วไปเพิ่มขึ้น และสวัสดิการภาครัฐเติบโต หลังจากปัจจุบันแนวโน้มของผู้ป่วยโรคหัวใจสูงขึ้นและมีผู้ป่วยที่เป็นโรคหัวใจเข้ารับการรักษาที่โรงพยาบาลจุฬารัตน์ 3 เพิ่มขึ้นอย่างต่อเนื่อง